SVEUČILIŠTE U SPLITU

FILOZOFSKI FAKULTET

raspisuje

NATJEČAJ

za upis u program cjeloživotnog obrazovanja

**PROGRAM STJECANJA PEDAGOŠKIH KOMPETENCIJA STRUKOVNIH UČITELJA I SURADNIKA U NASTAVI**

**(Program PPDMS)**

Program PPDMS je izrađen sukladno Odluci Ministarstva znanosti i obrazovanja o donošenju programa stjecanja pedagoških kompetencija za strukovne učitelje, suradnike u nastavi i mentore (KLASA: 023-03/14-06/00003; URBROJ: 533-25-17-0013 od 16. svibnja 2017.).

Program PPDMS je namijenjen osobama koje žele biti strukovni učitelji i suradnici u nastavi, a koje su sukladno članku 105. st. 8. i 9. Zakona o odgoju i obrazovanju u osnovnoj i srednjoj školi (NN, br. [87/08](https://www.zakon.hr/cms.htm?id=66), [86/09](https://www.zakon.hr/cms.htm?id=67), [92/10](https://www.zakon.hr/cms.htm?id=68), [105/10](https://www.zakon.hr/cms.htm?id=69), [90/11](https://www.zakon.hr/cms.htm?id=70), [5/12](https://www.zakon.hr/cms.htm?id=71), [16/12](https://www.zakon.hr/cms.htm?id=72), [86/12](https://www.zakon.hr/cms.htm?id=73), [126/12](https://www.zakon.hr/cms.htm?id=182), [94/13](https://www.zakon.hr/cms.htm?id=480), [152/14](https://www.zakon.hr/cms.htm?id=1671), [07/17](https://www.zakon.hr/cms.htm?id=17751), [68/18](https://www.zakon.hr/cms.htm?id=31279), [98/19](https://www.zakon.hr/cms.htm?id=40815), [64/20](https://www.zakon.hr/cms.htm?id=44620)), članku 37. st.2., 3., 4. i 5. Zakona o strukovnom obrazovanju (NN, br. [30/09](https://www.zakon.hr/cms.htm?id=17429), [24/10](https://www.zakon.hr/cms.htm?id=17431), [22/13](https://www.zakon.hr/cms.htm?id=17433), [25/18](https://www.zakon.hr/cms.htm?id=27407)), osim pedagoških kompetencija, stekle ostale uvjete za zapošljavanje u ustanovama za strukovno obrazovanje.

Završetkom Programa PPDMS polaznici stječu 60 ECTS-a.

**Naknada u iznosu od 6. 000,00 kuna uplaćuje se jednokratno prilikom upisa ili najviše u dvije jednake rate od kojih se jedna plaća prilikom upisa. Upisnina u iznosu od 200,00 kuna uplaćuje se jednokratno prilikom upisa.**

Za prijavu na natječaj prilaže se:

a) ispunjena prijavnica (obrazac je dostupan na stranici Fakulteta http://www.ffst.unist.hr);

b) dokaz o državljanstvu preslika domovnice ili e-domovnica generirana iz sustava e-Građani;

c) preslika rodnog lista ili e-rodni list generiran iz sustava e-Građani;

d) preslika diplome, odnosno svjedodžbe (pristupnici koji su obrazovanje završili u inozemstvu prilažu i rješenje o priznavanju inozemne visokoškolske kvalifikacije).

e) potvrda o zaposlenju u odgojno-obrazovnoj ustanovi (samo za zaposlene u odgojno-obrazovnoj ustanovi).

Ako troškove naknade i upisa snosi ustanova prilikom upisa potrebno je priložiti odluku ovlaštenog tijela ustanove o pokrivanju troškova.

Napomena: prilikom upisa pristupnici dostavljaju diplomu, odnosno svjedodžbu u izvorniku na uvid.

**Natječaj je otvoren do 19. kolovoza 2022. godine.**

Prijave se šalju poštom na adresu: Filozofski fakultet u Splitu, Poljička cesta 35, 21 000 Split, uz naznaku na omotnici „za upis na PPDMS“.

Podrobnije informacije objavljene su na mrežnim stranicama Filozofskog fakulteta u Splitu <https://www.ffst.unist.hr/>

Dodatne informacije mogu se dobiti na telefon 021 54 55 51, putem e pošte: mtudor@ffst.hr ili morana@ffst.hr

Filozofski fakultet u Splitu, u slučaju poslovne neopravdanosti, zadržava pravo donošenja odluke o neorganiziranju Programa PPDMS, o čemu će prijavljeni biti pravodobno obaviješteni.

Filozofski fakultet u Splitu